**Дзяржаўная ўстанова адукацыі**

**«Сярэдняя школа №8 г.Жодзіна»**

**Вучэбны занятак**

**Я і мая сям'я. Адзенне і абутак**

Падрыхтавала:

Таркайла А.А., настаўніца пачатковых класаў

2019

*Мэта:* вучыць адрозніваць беларускае маўленне ад рускага на слых; паўтарыць вымаўленне пройдзеных гукаў; працягваць фарміраванне вымаўленчых навыкаў; пазнаёміць з лексікай, якая абазначае адзенне і абутак; фарміраваць уменні асэнсавана ўспрымаць беларускую мову на слых; вучыць адказваць на пытанне, карыстаючыся словамі самога пытання, правільна і дакладна ўжываць словы пры канструяванні сказаў па ўзоры; выхоўваць акуратнасць, уменне правільна апранацца.

Абсталяванне: падручнік Н.У.Антонава, Г.А.Галяш “Беларуская мова”, рабочы сшытак Н.У.Антонава, Г.А.Галяш “Беларуская мова”, прэзентацыя, каляровыя карткі

Ход вучэбнага занятка:

1. Арганізацыйны момант

Добры дзень – усіх вітаю.

Да заняткаў запрашаю.

Будзем дружна працаваць

Будзем веды набываць.

Сядайце.

1. Маўленчая размінка
* Чыстагаворка

Паўторым гукі беларускай мовы і правільна іх вымавім

джу-джу-джу- сяджу

чу-чу-чу – вучу

ча-ча-ча – чалавек

* Словы з якімі гукамі не называлі? [ў] , [г]
* Прыдумайце словы і назавіце іх
* Гульня Знайдзіце “лішняе” слова
* У радзе слоў, якія я назаву, знайдзіце лішняе слова і скажыце, чаму вы палічылі яго лішнім. (*Вучні ўспрымаюць словы толькі на слых. Калі вучні не могуць выканацъ задание, то настаўнік падказвае, што трэба знайсці слова, у якім няма такога адметпага гука бела­рускай мовы, які ёсць у астатніх словах. Так робіцца па кожным радку слоў.)*

*Газета, голас, кашуля, гараж;*

*воўк, лаўка, хустка, пеўнік;*

*шчотка, шчокі, шчаня, спадніца*

*сяджу, гляджу, шкарпэткi, дождж.*

*чайка, чашка, чуб, камiзэлька*

* *Што абазначаюць гэтыя словы? СЛАЙД*
1. *Паведамленне тэмы. Адзенне і абутак*

*МЫ АДЗЕННЕ АПРАНАЕМ, А АБУТАК АБУВАЕМ*

*ГIМНАСТЫКА ДЛЯ ВАЧЭЙ*

*Вывучэнне новай тэмы*

1. *Работа па падручніку(с.22)*
* *Разгледзьце малюнак уверсе старонкі. Як завуць дзяўчынку? Кім яна хоча быць?*
* Паслухайце верш, як Таня была доктарам
* Што здарылася з Таніным татам? Чаму ен захварэў? Якія прадметы адзення называла Таня? Прачытайце словы. Якое слова трэба напісаць замест «?»?

 ПРЭЗЕНТАЦЫЯ

 ФIЗХВIЛIНКА

1. Работа па падручніку (с. 23, заданне 1)

Падрыхтоўка да слухання

* Паглядзіце на малюнкі. Куды пайшоў хлопчык? Паслухайце і скажыце, ці правільна апрануўся хлопчык.

Слуханне тэксту **Вось дык прагулка!**

* Суразмоўніцтва па змесце тэксту

 **-** Чаму стала горача хлопчыку? Як трэба было адзецца?

Паслухайце, што здарылася з хлопчыкам Фядотам

**Вучань:**

Калі ранак настае — гора для Фядота:

Хто надзеў штаны мае?

Куды збеглі боты?

Пераверне ўсё ўверх дном, бегае, злуецца:

Тут, на стуле, за сладом, я іх клаў, здаецца.

* Чаму злуецца Фядот?

Як разумееце “пераверне усе ўверх дном”? Што вы параіце Фядоту? Пра якія прадметы адзення і абутку гаворыцца ў вершы?

 4) Работа ў сшытку с.13

Куды вешаюць аддзенне? У шафу - 1рад

Куды ставяць абутак? У шафу (скрыню) для абутку – 2 рад

Куды кладуць галаўныя уборы? На паліцу – 3 рад

Цяпер нам трэба кожны названы прадмет “пакласці” на свае месца.

 (Вучні алоўкам злучаюць малюнак кожнага прадмета з малюнкам шафы ці паліцы).

1. Вынiк

Што вывучалі на ўроку?

Словы вы перакладзіце

I па-руску назавіце!

Хустка, камізэлька, спадніца, кашуля, капялюш, чаравікі, шалік.

1. Рэфлексія